Dolomitt

Dolomitt er et bergartsdannende karbonat-mineral som består av kalsium magnesium karbonat (CaMg (CO3)2). Dolomitt er en metamorf sedimentær bergart. Fargen er ofte hvit, men kan inneholde grålige årer.  I likhet med marmor er utgangspunktet kalkskall fra små sjødyr. Disse fantes i havet, der de sank ned og avleiret seg i flere meter tykke lag (sedimenter) på bunnen. Senere geologiske omveltninger har over tid hevet fjellene og endret den opprinnelige strukturen fra leireaktig til stein (metamorfose). 

Oppmalt dolomitt leveres i sekkevis og brukes vanligvis til kalking av åkre og hager. Store mengder blir også spredt i vann og vassdrag for å dempe virkningen av sur nedbør.

Dolomitt dannes fra karbonatavsetninger ved at magnesium erstatter kalsium.

 Historie 
Mest sannsynlig ble mineralet dolomitt først beskrevet av Carl von Linné i 1768. På side 41 i del 3 av hans bok Systema naturae per regna tria naturae etc. (1768), er det uttrykt: «Marmor tardum - Marmor paticulis subimpalpabilibus album diaphanum. Hoc simile quartzo durum, distinctum quod cum aqua forti non, nisi post aliquot minuta & fero, effervescens.» I oversettelse: «Langsom marmor - Marmor, hvit og gjennomsiktig med partikler som knapt kan blitt sett. Dette er like hardt som kvarts, men det er forskjellig i at det ikke, med mindre etter noen få minutter, bruser med aqua forti.» I 1791 ble det beskrevet som en bergart av den franske naturforskeren og geologen Déodat Gratet de Dolomieu (1750–1801), først i bygninger i den gamle by Roma, og senere da prøver ble samlet inn i fjellene som nå er kjent som Dolomittene i nordlige Italia. Nicolas-Théodore de Saussure var den første som navnga mineralet, da etter Dolomieu, i mars 1792. Saussure le fils, M. de (1792): «Analyse de la dolomie» i: Journal de Physique, 40, s. 161-173.

Norge
Noen steder i Norge blir dolomitt utvunnet til industrielt bruk. I Norge finnes det uttak av dolomitt på følgende steder:

 Elsfjord, Vefsn kommune, Nordland
 Sørfolda, Sørfold kommune, Nordland
 Hekkelstrand, Narvik kommune, Nordland
 Ulefoss, Nome kommune, Telemark (nedlagt)

 Se også 
Liste over bergarter

 Referanser 

 Eksterne lenker 

Kategori:Kalsiummineraler
Kategori:Magnesiummineraler
Kategori:Karbonatmineraler